title: Ατομικό Προφίλ Εφήβων Δευτεροβάθμιας Εκπαίδευσης: Χαρακτηριστικά, παράγοντες που το επηρεάζουν και στατιστικές συσχετίσεις τους.

title: Individual secondary education students profile: Characteristics, factors influencing it and their statistical correlations.

Creators: name: Νικηφορακη Βασιλικη
Publisher: name: Technical University of Crete
Year: 2020

description: Η παρούσα έρευνα στοχεύει στη συλλογή πληροφοριών στον τρόπο ζωής, τις συνήθειες και τις συμπεριφορές που συνδέονται με την υγεία – σωματική και ψυχοκοινωνική – των εφήβων στα Χανιά και στο να διερευνηθούν ποιοι κοινωνικό - δημογραφικοί  παράγοντες όπως φύλο, ηλικία, εθνικότητα, το επίπεδο εκπαίδευσης των γονέων, η οικογενειακή κατάσταση των γονέων, κ.α. επιδρούν στην διαμόρφωση των συμπεριφορών αυτών. 
Το δείγμα της έρευνας αποτελούνταν από 120 εφήβους των Χανίων Κρήτης,  εκ των οποίων το 54,2%  ήταν αγόρια και το 45,8% ήταν κορίτσια, ηλικίας μεταξύ 12-20 ετών με το 62,4% των εφήβων να ανήκει στην ηλιακή ομάδα 18-20 ετών και το 91,2% να έχουν Ελληνική καταγωγή. Η έρευνα διεξήχθη το Σεπτέμβριο του  2019.
Τα αποτελέσματα της έρευνας έδειξαν ότι: Σχετικά με τις σπουδές και την εκπαίδευση, οι έφηβοι απάντησαν ότι προτιμούν σε μεγαλύτερο ποσοστό για τις σπουδές το ΓΕΛ (65%) και σε μικρότερο ποσοστό το ΕΠΑΛ (35%). Ως προς την κατεύθυνση σπουδών του ΓΕΛ διαπιστώθηκε τα αγόρια να επιλέγουν σε μεγαλύτερο ποσοστό την Τεχνολογική κατεύθυνση (επαγγέλματα τεχνοκρατικά, οικονομικά, στρατό-αστυνομία-ναυτικό, πληροφορικής, μηχανολογία, ηλεκτρολογία) από ότι τα κορίτσια που επιλέγουν σε μεγαλύτερο ποσοστό τη Θεωρητική κατεύθυνση (διδασκαλικά επαγγέλματα: δασκάλες, καθηγήτριες, νηπιαγωγοί). Ως προς τον τομέα σπουδών ΕΠΑΛ, διαπιστώθηκε ότι τα κορίτσια κατευθύνονται περισσότερο προς επαγγέλματα Φροντίδας και υπηρεσιών-Υγείας (δηλ. νοσηλεύτριες) ή Διοίκησης και Οικονομίας (υπάλληλοι γραφείου, γραμματείς κ.α.),τα δε αγόρια επιλέγουν σε μεγαλύτερο ποσοστό τους τομείς Μηχανολογίας, Ηλεκτρολογίας, Ναυτικών Επαγγελμάτων, Πληροφορικής, Εφαρμοσμένων Τεχνών. Διαπιστώθηκε ότι το υψηλό μορφωτικό επίπεδο του πατέρα επηρεάζει τον τύπο σπουδών του εφήβου. Οι έφηβοι είναι ευχαριστημένοι από το σχολείο (85%), παρ’ όλα αυτά θεωρούν μέτριο (27,5%) και καλό (25,8%) το εκπαιδευτικό σύστημα και πιστεύουν ότι το φροντιστήριο είναι απαραίτητο συμπλήρωμα του σχολείου (78,3%) και για αυτό πηγαίνουν φροντιστήριο (83,3%). Πιστεύουν ότι οι καθηγητές τους δεν ασκούν πίεση και οι εκπαιδευτικοί με περιορισμένη κατάρτιση συντελούν πολύ στη χαμηλή ποιότητα εκπαίδευσης (48,3%). Σχετικά με την υγεία, οι έφηβοι δεν αντιμετωπίζουν προβλήματα υγείας (95%), πιστεύουν ότι τρέφονται σωστά (75%), δεν καπνίζουν (78,3%) ασχολούνται με τον αθλητισμό πάρα πολύ  (31,7%) και αρκετά (26,7%), πηγαίνουν στο σχολείο με το λεωφορείο (30,8%) ή/και με τα πόδια (30%). Διαπιστώθηκε ότι οι έφηβοι μεγαλύτερης ηλικίας 18-20 είναι αυτοί που ασχολούνται με τον αθλητισμό σε μεγαλύτερο ποσοστό από τις άλλες ηλικιακές ομάδες και ότι το υψηλό μορφωτικό επίπεδο του πατέρα επηρεάζει την σωστή διατροφή του εφήβου. Σχετικά με τις ώρες ενασχόλησης με σχολικές και εξωσχολικές δραστηριότητες, αφιερώνουν μία με δυο ώρες (64,1%) την ημέρα για το διάβασμα των μαθημάτων του σχολείου, δυο με τρεις ώρες (55%) την ημέρα για εξωσχολικές δραστηριότητες, τρεις ώρες (32,5%) ή δύο ώρες (27,5%) την ημέρα σε ίντερνετ και τα μέσα κοινωνικής δικτύωσης και πάνω από τρεις ώρες την ημέρα στο να ακούν μουσική (50,8%). Σχετικά με τις κοινωνικές σχέσεις,  έχουν 5-10 φίλους (44,2%) και αφιερώνουν μία ώρα  με τους φίλους τους εκτός σχολείου (57,5%). Δεν έχουν πέσει θύμα μπούλινγκ (65%)  ενώ διαπιστώθηκε ότι όλα τα παιδιά Αλβανικής καταγωγής έχουν πέσει θύμα κάποιας μορφής bullying. Οι έφηβοι  πιστεύουν πώς δεν τους βλέπουν οι άλλοι υποτιμητικά (38%). Σχετικά με τις οικογενειακές σχέσεις, έχουν  καλή σχέση με τους γονείς τους (89,2%) και πιστεύουν ότι το οικογενειακό τους περιβάλλον δεν τους ασκεί πίεση  (80%).